มติ “ครม.” เห็นชอบ ตั้ง “สุรเชษฐ์ เหล่าพูลสุข” นั่งเก้าอี้ “ผู้ว่าฯ กทพ.” คนใหม่
มติ "ครม." เห็นชอบ ตั้ง “สุรเชษฐ์ เหล่าพูลสุข” นั่งเก้าอี้ “ผู้ว่าฯ กทพ.” คนใหม่
มติ "ครม." เห็นชอบ ตั้ง “สุรเชษฐ์ เหล่าพูลสุข” นั่งเก้าอี้ “ผู้ว่าฯ กทพ.” คนใหม่
21 ก.ค. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (21 ก.ค.63) มีมติเห็นชอบการแต่งตั้ง นายสุรเชษฐ์ เหล่าพูลสุข เป็นผู้ว่าการการทางพิเศษแห่งประเทศไทย (กทพ.) โดยให้ได้รับค่าตอบแทนคงที่ในอัตราเดือนละ 380,000 บาท ตามมติคณะกรรมการการทางพิเศษแห่งประเทศไทย ในการประชุมครั้งที่ 7/2563 เมื่อวันที่ 21 พฤษภาคม 2563 และครั้งที่ 8/2563 เมื่อวันที่ 18 มิถุนายน 2563 ซึ่งกระทรวงการคลังได้ให้ความเห็นชอบแล้ว ตามที่กระทรวงคมนาคม (คค.) เสนอ
โดยให้มีผลตั้งแต่วันที่ลงนามในสัญญาจ้างเป็นต้นไป แต่ไม่ก่อนวันที่คณะรัฐมนตรีมีมติ และให้นายสุรเชษฐ์ เหล่าพูลสุข ลาออกจากการเป็นพนักงานของรัฐวิสาหกิจก่อนลงนามในสัญญาจ้างด้วย